À Punt ha presentat este matí la campanya Tenim molt a contar. Campanya que servirà de presentació per al llançament de la televisió, que iniciarà l’emissió el pròxim 10 de juny. En la presentació ha participat la directora general d’À Punt, Empar Marco, José Maza, de l’empresa valenciana La Mujer del Presidente, encarregada de la creativitat, i tres dels protagonistes de l’espot de la campanya de llançament.